Cross Purposes
Cross Purposes je sedamnaesti studijski album britanskog heavy metal sastava Black Sabbath. Album 31. siječnja 1994. objavljuje izdavačka kuća I.R.S. Records.

Pozadina 
Na Dehumanizeru, sastavovom šesnaestom studijskom albumu, ponovno se okuplja postava grupe koja je bila prisutna u doba albuma Mob Rules, no nakon turneje iz sastava izlaze i Ronnie James Dio (pjevač) i Vinny Appice (bubnjar). Njih zamjenjuju bivši Black Sabbathov vokalist Tony Martin te bivši bubnjar grupe Rainbow Bobby Rondinelli. Geezer Butler ostaje član grupe, iako će napustiti sastav krajem 1994. godine prije početka snimanja albuma Forbidden.

Pjesma "Cardinal Sin" u početku je bila nazvana "Sin Cardinal Sin" (ili "Sin, Cardinal Sin"), ali je tiskarskom greškom na stražnjoj strani albuma uklonjena prva riječ naziva pjesme. Black Sabbath je povodom toga prigrlio novi naziv "Cardinal Sin" kao ime pjesme.

Za pjesmu "The Hand That Rocks the Cradle" snimljen je glazbeni spot u crno-bijeloj tehnici (u spotu je pjesma nazvana "Hand That Rocks the Cradle").

Pjesma "What's the Use?" objavljena je samo u japanskoj verziji albuma Cross Purposes te je ta verzija sadržavala i besplatnu naljepnicu naslovnice albuma. Gotovo identična verzija slike "gorućeg anđela" iskorištena je tri godine ranije za singl Send Me an Angel grupe Scorpions.

Recenzije 
Album je dosegao 122. mjesto na ljestvici albuma Billboard 200.

U srpnju 2014. časopis Guitar World postavio je Cross Purposes na šesto mjesto u svojoj listi "Superunknown: 50 Iconic Albums That Defined 1994".

Popis pjesama 
Tekstovi i glazba: Geezer Butler, Tony Iommi i Tony Martin, osim pjesme "Evil Eye" koju su napisali Butler, Iommi, Martin i Eddie Van Halen (koji nije spomenut u knjižici albuma zbog zabrane svoje izdavačke kuće Warner Bros. Records.). 
 I Witness – 4:56
 Cross of Thorns – 4:32
 Psychophobia – 3:15
 Virtual Death – 5:49
 Immaculate Deception – 4:15
 Dying for Love – 5:53
 Back to Eden – 3:57
 The Hand That Rocks the Cradle – 4:30
 Cardinal Sin – 4:21
 Evil Eye – 5:58 (Tony Iommi, Tony Martin, Geezer Butler, Eddie Van Halen)

Osoblje 
 Tony Iommi – gitara

 Geezer Butler – bas-gitara
 Tony Martin – vokali
 Bobby Rondinelli – bubnjevi
 Geoff Nicholls – klavijature

Izvori 

Albumi 1994.
Britanski albumi